
Projekteerimistingimuste kinnitamine
(Kulgu tammi remonditöökoht)

1. ASJAOLUD JA MENETLUSE KÄIK

28.08.2012. a Majandus- ja Kommunikatsiooniministeerium, asukoht Harju tn 11, Tallinn, keda esindab volitatud isik Juhan Parts, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kulgu tammi remonditöökoha ehitusprojekti koostamiseks. 
2. ÕIGUSLIKUD ALUSED

2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 

2.2 Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.

3. OTSUS

Kinnitada projekteerimistingimused Kulgu tammi remonditöökoha ehitusprojekti koostamiseks järgnevalt:       
	3.1 ÜLDANDMED



	3.1.1  Tellija


	Majandus- ja Kommunikatsiooniministeerium
Harju tn 11, 15072 Tallinn   

	3.1.2  Asukoht                                         
	Kulgu tamm

	3.1.3  Projekteerimistingimuste koostamise alus:     

          Projekteerimistingimuste 28.08.2012. a taotlus nr 7759/1-14.

	3.2 PROJEKTEERIMISE EESMÄRK




Projekti koostamise eesmärk on Kulgu tammi territooriumil lüüskonstruktsiooni paigaldamine, tee ja platsi ehitamine, pukk-kraana aluste teede pikendamine, pukk-kraana elektrikaabli allmaa kaablirenni pikendamine, platsi välisvalgustus ning Politsei- ja Piirivalveameti vaatluspunkti piirdeaia üleviimine.
	3.3 ÜLDNÕUDED




3.3.1 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt.

3.3.2 Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus1 § 251)

3.3.3 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

-   EVS 907:2010 „Rajatise ehitusprojekt”;
-   - Eesti Standard EVS 843:2003 “Linnatänavad”;
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500, mis on kooskõlastatud geodeesia spetsialisti poolt.
3.3.3 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.

3.3.4 Projekt peab olema heaks kiidetud kõigil ehitusseadusega ja projekteerimistingimustega ettenähtud juhtudel.

3.3.5 Projekti tellija lähteülesanne, tehnovõrkude valdajate poolt väljastatud kehtivad tehnilised tingimused, geodeetilist krundi alusplaani, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.

3.3.6 Esitada Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes, maksimaalselt kolmes identselt komplekteeritud eksemplaris. 

	3.4  ARHITEKTUURSED JA LINNAEHITUSLIKUD TINGIMUSED


3.4.1 Lubatud teekate: kõvakattega tee ja plats. 

3.4.2 Vertikaallahendus: tagada vete äravool teekattelt.

3.4.3 Projekti mahus näha ette ehitustööde käigus rikutud katete ja haljastuse taastamine. Plaanil näidata rikutud katete ja haljastuse taastamise vööndid, eristades need viirutustega.

3.4.4 Jäätmekäitlus: lahendada projekti mahus territooriumide heakorrastamine.

3.4.5 Muud nõuded: vastavalt Eesti Energia Narva Elektrijaamad AS poolt väljastatud projekteerimisülesandele.

3.4.6 Asendiplaan: näidata olemasolevad, rekonstrueeritavad, projekteeritavad ja likvideeritavad rajatised jne.

3.4.7 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.

3.4.8 Konstruktiivne projektiosa: esitada Eesti Standarditega ettenähtud mahus.
3.4.9 Territooriumi valgustamiseks ette näha LED valgustus.

3.4.10 Ehitustööde käigus rikutud katete taastamine esitada identselt ehitusele eelnevale olemasolevale olukorrale. 

	3.5  INSENERTEHNILISED ERITINGIMUSED



Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	3.6  NÕUDED PIIRDEAIA ÜLEVIIMISEKS



Kulgu tammi piirdeaia osas esitada AS G4S Eesti töö nr 109-1009 „Narva kuiva jõesängi korrigeerimisprojekt”.
	3.7 KOOSKÕLASTUSED




3.7.1   Tehnovõrkude valdajad.

3.7.2   Politsei- ja Piirivalveamet

3.7.3   Majandus- ja Kommunikatsiooniministeerium.

3.7.4   Eesti Energia Narva Elektrijaamad AS.

3.7.5   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolevad projekteerimistingimused on kehtivad kuni 19.09.2014. a
4.2    Käesolev korraldus jõustub alates teatavakstegemisest.

4.3  
Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

